Predkladacia správa

“Komplexný materiál k problematike pohľadávok Sociálnej poisťovne voči zdravotníckym zariadeniam” predkladá na rokovanie vlády SR ako iniciatívny materiál generálny riaditeľ Sociálnej poisťovne na základe uznesenia dozornej rady Sociálnej poisťovne č. 6/1/09/b) zo dňa 22. januára 2009, na ktorom dozorná rada Sociálnej poisťovne uložila generálnemu riaditeľovi Sociálnej poisťovne uvedený materiál, vypracovaný v spolupráci s Ministerstvom práce, sociálnych vecí a rodiny Slovenskej republiky a Ministerstvom financií Slovenskej republiky, predložiť na zasadnutie dozornej rady Sociálnej poisťovne a následne vláde Slovenskej republiky. 
 
Predkladaný materiál obsahuje komplexnú informáciu o stave pohľadávok Sociálnej poisťovne voči zdravotníckym zariadeniam, ich doterajšie riešenie zo strany tak Sociálnej poisťovne, ako aj zo strany zdravotníckych zariadení či vyšších územných celkov a v neposlednom rade taktiež návrh riešení, ktoré by v budúcnosti zabránili kumulácii pohľadávok voči zdravotníckym zariadeniam. 

Obsahom materiálu je aj informácia o vývoji pohľadávok Sociálnej poisťovne voči zdravotníckym zariadeniam k 31. decembru 2008. Materiál „Informácia o vývoji pohľadávok Sociálnej poisťovne voči zdravotníckym zariadeniam“ predkladá Sociálna poisťovňa na základe uznesenia vlády SR č. 1043/2007 polročne k 30. júnu a 31. decembru.
 
Keďže materiál nemá finančný, ekonomický, enviromentálny vplyv, ani vplyv na zamestnanosť a podnikateľské prostredie, Doložka pre posudzovanie vplyvov sa nevyhotovuje.